’Ndua rindathjo ra,
ixin thi cheꞌe dixinxinꞌa no thi dixinxin kuleko ixin ujee thi dixinxin.
Aro thi dixinxin ngain thi dixinxin kuleko,
jeꞌe mee thi thingaria ba.
Thi jinda thi dixinxin kuleko danthjee ixin dixiꞌin thi thingaria ba,
ko jeꞌe daye̱e ba inchin diꞌin ba ko jeꞌe ba datsuan ba thee ko dantsje ba.
Ko are uthjexin dantsje kain kue,
jeꞌe ditauꞌen ba nthiꞌá ko ruee ba ixin datsuan ba thee.
Ko rueꞌa ba chujni chunxinꞌa ba,
icha jian sathingeꞌe ba ixin chunxinꞌa ba thee chujni mee.
Jesús kuekin jiꞌi ngain xi fariseo,
aro jeꞌe xa binthekinxinꞌa xa.
Kuthimejan Jesús kjan ndache xa:
—Ndua rindathjo ra ixin jaꞌan thi nthadijexin thi dixinxin kuleko.
Kainxin chujni juii icha saꞌo ke jaꞌan,
chujni mee thi cheꞌe,
aro kuleko rueꞌa ba na̱.
Jaꞌan thi nthadijexin thi dixinxin kuleko,
ko thi chujni sixiꞌin ngajin,
chujni mee jaꞌan nthakjan na̱ inaa chujni narua.
Ko chujni mee inchin naa kuleko sixiꞌin ko sachrje ko sithja ba kachji sine ba.
’Thi cheꞌe jeꞌo thii ixin thee ko naduenxon chujni ko nchexanthe kain thi jii,
aro jaꞌan juiꞌi ixin chujni rukjan na̱ inaa chujni narua,
ko xruꞌin sitjeꞌen na̱.
Jaꞌan thi chujni jian thingaria kuleko,
ko thi jian thingaria kuleko xrajon deꞌen ixin jeꞌe ba,
aro thi thjengeꞌe na̱ ꞌna ixin thingaria kuleko,
are dikon thii kundanixra,
jeꞌe sathinga ko tathinthuꞌe ba ixin jeꞌa kulekue,
ko kundanixra duen ba ba ko tunchjekee ba.
Ko thi dacha ixin thingaria kuleko,
ndusenꞌa ixin jeꞌe ba.
’Jaꞌan thi jian thingaria kuleko ko jaꞌan chunxin kulekuna,
ko jeꞌe ba chunxin na ba jaꞌan,
jañaa inchin Ndudana chunxin na ndo jaꞌan,
ko jaꞌan chunxin jeꞌe ndo,
ko jaꞌan xrajon na seꞌen na ixin kulekuna.
Kai chunda ikanxion kuleko ko jeꞌa nthiꞌi theaxiꞌin ba ko rugunda sikian ba,
ko tsiꞌin ba thana ko rukjan ba nakua taajo ko nakua thi tsingaria ba.
’Ndudana thjuena ndo,
ixin jaꞌan xrajon na seꞌen na ko rukjan sarichon inaa.
Xruꞌin kensen nchao santsjena thi richunxin,
ixin jaꞌon ruxrajon na seꞌen na.
Ko jaꞌan chunda juachaxin sajon thi richunxin ko kai chunda juachaxin rukjan tsaa thi richunxin.
Ko jiꞌi thi kuetunna Ndudana.
Ko are ni judío kuiꞌin na̱ kain jiꞌi,
jeꞌe na̱ kjan bithikauenꞌa choo na̱ inaa.
Tsjé na̱ ndachro na̱:
—Jeꞌe xa chunda xa naa espíritu jianꞌa ko ndadixinga xa,
¿unda thiꞌin ra thi ndachro xa?
Aro ikanxion na̱ ndachro na̱:
—Xruꞌin chujni chunda espíritu jianꞌa nchao runichja jañaa.
¿Anchao naa espíritu jianꞌa sinchexrueꞌen jmakon chujni dikonꞌa?